google/wiki40b huggingface dataset:
मेडिकल कॉलेज

मेडिकल कालेज वे शिक्षा-संस्थान हैं जहाँ स्वास्थ्य, चिकित्सा एवं औषधियों के विभिन्न विषयों के अध्ययन-अध्यापन की व्यवस्था रहती है। विद्यार्थी यहाँ स्नातक, स्नातकोत्तर तथा शोध की परीक्षाएँ उत्तीर्ण कर के इन विषयों के व्यवसायिक रूप से अपनाने के लिए प्रमाण पत्र प्राप्त करते हैं। इन संस्थानों स्वास्थ्य, चिकित्सा एवं औषधियों से संबंधित कुछ छोटे पाठ्यक्रम भी उपलब्ध होते हैं, जिन्हें डिप्लोमा कहते हैं।  यहाँ प्रवेश के लिए नीट में क्वाईलिफाई कर मैरिट लिस्ट के अंदर आना होता है।
अहिंसा स्थल

मूर्ति

यहाँ महावीर स्वामी की ग्रेनाइट पथर से निर्मित की गयी एक विशाल मूर्ति विराजमान हैं। यह मूर्ति १३फ़ुट और ६ इंच ऊँची हैं। भगवान महावीर के यह मूर्ति क़र्कला में बनवायी गयी थी
विजय कुमार सारस्वत

जन्म

सारस्वत का जन्म 25 मई 1949 को भारत के ग्वालियर नगर में मारवाड़ी ब्राह्मण परिवार में हुआ।

व्यवसाय

वर्ष 1972 में सारस्वत रक्षा अनुसंधान एवं विकास संगठन में एक वैज्ञानिक रूप में नियुक्त हुए बाद में इसके महाप्रबंधक और रक्षा मंत्रालय में वैज्ञानिक सलाहकार नियुक्त हुए। वर्तमान में नीति आयोग के सदस्य हैं।
बिटुमेनी कोयला

बिटुमेनी कोयला (Bituminous coal) या काला कोयला वह कोयला है जो अपेक्षाकृत अधिक मुलायम होता है और जिसमें बिटुमेन या अस्फाल्ट नामक पदार्थ विद्यमान होता है। बिटुमेनी कोयला, लिग्नाइट से बेहतर गुणवत्ता का होता है किन्तु ऐंथ्रासाइट की अपेक्षा निकृष्ट गुणवत्ता का होता है।
प्रायः लिग्नाइट कोयले पर उच्च दाब के फलस्वरूप बिटुमेनी कोयले का निर्माण होता है। यह काले रंग का, और कभी-कभी काले-भूरे रंग का होता है।
कुनमिंग

कुनमिंग (चीनी: 昆明, अंग्रेजी: Kunming) दक्षिण-पश्चिमी चीन के युन्नान प्रान्त की राजधानी और सबसे बड़ा शहर है। यह चीन की प्रशासन-प्रणाली में एक विभाग-स्तरीय (प्रीफ़ॅक्चर) शहर है। द्वितीय विश्वयुद्ध में कुनमिंग को भारत से प्रसिद्ध बर्मा सड़क (उर्फ़ 'लेडो रोड') द्वारा जोड़ा गया था जिसके ज़रिये सिपाही और जंग की सामग्री भारत से चीन पहुंचाई जाती थी। सन् २०१० की जनगणना के अनुसार कुनमिंग की आबादी ६४,३२,२१२ थी जिनमें से ३०,५५,००० इसके शहरी क्षेत्रों में बस रहे थे। यह शहर युन्नान-गुईझोऊ पठार के बीच में स्थित है और दिआन झील के उत्तरी छोर पर स्थित है। पूरा शहर मंदिरों, झीलों और छोटी पहाड़ियों से घिरा हुआ है। कुनमिंग अपने 'सदाबहार' मौसम के लिए मशहूर है और यहाँ सालभर हरियाली रहती है और फूल खिलते रहते हैं।
उपप्रमेय

उपप्रमेय वह कथन है जो किसी प्रमेय से सीधे और स्पष्टत: निकल जाता है। इस शब्द का भी कोई औपचारिक परिभाषा नहीं है कि किसे "प्रमेय" कहा जाय और किसे उपप्रमेय।
मलय

मलय का अर्थ होता है चन्दन। मलय एक भाषा का भी नाम है।
भारत–मेडागास्कर सम्बन्ध

इतिहास

मेडागास्कर और पश्चिमी भारत के बीच संबंध 18 वीं शताब्दी में शुरू हुए और कम से कम 19 वीं शताब्दी के अंत तक दोनों देश नियमित रूप से व्यापार करते रहे। 1954 में अंतरराज्यीय संबंध तब शुरू हुए जब स्वतंत्र भारत ने फ्रांसीसी-नियंत्रित मेडागास्कर में अपने वाणिज्य दूतावास (consulate) की स्थापना की। जब 1960 में मेडागास्कर स्वतंत्र हो गया, तो वाणिज्य दूतावास को दूतावास (embassy) का दर्जा दिया गया। 
फरवरी 2011 में, संबंधों को सौहार्दपूर्ण माना गया, कई उच्च-स्तरीय अधिकारियों ने संबंधों के दौरान यात्राओं का आदान-प्रदान हुआ। भारतीय मूल के लगभग 20,000 लोग मेडागास्कर में रहते थे, जिनमें 2,500 भारतीय नागरिक शामिल थे।  
मार्च 2018 में, राम नाथ कोविन्द मेडागास्कर जाने वाले पहले भारत के पहले राष्ट्रपति बने। कोविंद को मेडागास्कर के प्रधानमंत्री ओलिवियर सोलोनांड्रसन ने द्वितीय श्रेणी का ग्रैंड क्रॉस, गैर-नागरिकों के लिए मेडागास्कर का सर्वोच्च सम्मान दिया।

व्यापार और वित्त

नवंबर 2008 में, एक्जिम बैंक ने मेडागास्कर को कृषि सुधार के लिए 25 मिलियन अमेरिकी डॉलर का ऋण दिया। 2011 तक, 61 मालागासी लोगों ने भारतीय तकनीकी और आर्थिक सहयोग कार्यक्रम (ITEC) में भाग लेकर प्रशिक्षण प्राप्त कर लिया था। मार्च 2018 में, अपने वित्तीय सहायता कार्यक्रम को सुविधाजनक बनाने के लिए, भारत ने मेडागास्कर को कृषि और मशीनीकरण के लिए 80.7 मिलियन अमेरिकी डॉलर का ऋण देने का निर्णय लिया।

सैन्य

भारत की नौसेना मेडागास्कर में एक तटीय निगरानी रडार (CSR- Coastal Surveillance Radar) स्टेशन का संचालन करती है।

भूवैज्ञानिक इतिहास

2013 में, वैज्ञानिकों ने पाया कि मेडागास्कर और भारत लगभग 85 मिलियन साल पहले एक ही महाद्वीप का हिस्सा थे। उन्हें साथ जुड़ने वाली भूमि-पट्टी को मौरिशिया कहा जाता है।
बिल एयर्स

विलियम चार्ल्स एयर्स (जन्म २६ दिसम्बर १९४४) एक अमरीकी 'प्राथमिक शिक्षा' के सिद्धांतकार हैं। ये १९६० के दशक में 'युद्ध विरोधी' कार्यकर्ता थे और क्रांतिकारी अन्दोलन 'वेदर अन्डरग्राउन्ड' के नेता थे।

व्यक्तिगत जीवन

इन्होंने अपने वेदर अन्डरग्राउन्ड के साथी 'बर्नडीन डॉर्न' से विवाह किया है।
कल्याण ठाट

कल्याण भारतीय उपमहाद्वीप में हिन्दुस्तानी संगीत के १० आधारभूत ठाटों में से एक है। यह ठाट में एक विशिष्ट राग का भी नाम है।

वर्णन

==रा
ग==
ख़ान्दा दालकलच

ख़ान्दा दालकलच (जन्म 1974, अन्कारा, तुर्की) एक तुर्क जनसभा प्यानो-वादक है।

जीवन

'ख़ान्दा ने अपना प्यानो-प्रशिक्षण प्रो० गुहरदिल करमानोलू चाकरसोय से प्राप्त किया। 1989 में वे बिल्क़ेन्द विश्वविद्यालय में संगीत और निष्पादन कलाओं की शिक्षा से जुड़ी और प्रो० एरसिन ओरिआए के मार्गदर्शन में पढ़ी। 1989 में उसे इस क्षेत्र में प्रथम स्थान प्राप्त हुआ। 1999 में उसने स्नातकोत्तर उपाधि प्राप्त की और कला में निपुणता की शिक्षा उसने 2003 में पूरा किया। उसकी बहन यासमीन दालकलच विश्व-कीर्तिमान स्थापित करनेवाली स्वतंत्र तैराक है।
केप्लर-452बी

केप्लर-452बी यह केप्लर-452 तारे की परिक्रमा करने वाला एक ग़ैर-सौरीय ग्रह है। इसका खुलासा नासा ने 23 जुलाई 2015 को किया था। यह 1,400 प्रकाश वर्ष दूर है। यहाँ तक पहुँचने के लिए मानव द्वारा निर्मित अब तक के सबसे अधिक गति के यान के द्वारा 25 करोड़ 80 लाख वर्ष तक का समय लग जाएगा।

गुण

यह इसके तारे की परिक्रमा पूर्ण करने में 385 दिन का समय लेता है। यह पृथ्वी से पुराना और बड़ा है। इसका द्रव्यमान पृथ्वी से पाँच गुणा है। इसके अधिक द्रव्यमान के कारण इसमें कई सक्रिय ज्वालामुखी मौजूद हैं। यहाँ से केप्लर-452 को देखने से वह सूर्य की तरह दिखाई देता है। यह धरती से 10 प्रतिशत अधिक ऊर्जा अपने पास के तारे से लेता है।
येटेरियम बेरियम कापर ऑक्साइड

येटेरियम बेरियम कापर ऑक्साइड एक अकार्बनिक यौगिक है।
गुरुत्व विभव

गुरुत्व विभव या गुरुत्वीय विभव (अंग्रेज़ी: Gravitational potential) चिरसम्मत यांत्रिकी में उस कार्य को कहा जाता है जो किसी इकाई द्रव्यमान वाली वस्तु को प्रेक्षण बिन्दु तक लाने गुरुत्वीय बल के विरूध करना पडता है। यह विद्युत विभव के समान ही है, केवल आवेश के स्थान पर यहाँ द्रव्यमान का उपयोग होता है। इसकी विमा विद्युत विभव के समान नहीं होती।
भूत-प्रेत

भूत-प्रेत लोककथा और संस्कृति में अलौकिक प्राणी होते हैं जो किसी मृतक की आत्मा से बनते हैं। ऐसा माना जाता है कि जिस किसी की मृत्यु से पहले कोई इच्छा पूर्ण नहीं हो पाती और वो पुनर्जन्म के लिये स्वर्ग या नरक नहीं जा पाते वो भूत बन जाते हैं। इसका कारण हिंसक मृत्यु हो सकती है, या मृतक के जीवन में अनिश्चित मामलों होते हैं या उनकी अंत्येष्टि उचित संस्कार से नहीं की गई होती हैं।
भूत-प्रेत में विश्वास पीढ़ियों से भारत के लोगों के दिमाग में गहराई से जुड़ा हुआ है और यह आधुनिक तकनीक और वैज्ञानिक विकास के युग में अभी भी बना हुआ है। भारत में कई कथित तौर पर भूत से पीडित स्थान हैं, जैसे कि जीर्ण इमारतें, शाही मकान, किले, बंगले, घाट आदि। कई फ़िल्मों का निर्माण इसपर किया जा चुका हैं। मुहावरें के रूप में भी इनका प्रयोग होता हैं, जैसे: भूत सवार होना, भूत उतारना, भूत लगना, आदि।
प्रिंस ऑफ पर्शिया: द सैंड्स ऑफ टाइम (फिल्म)

कहानी

फारस, छठी शताब्दी। फारस के राजा शरमाना का सबसे छोटा बेटा, बहादुर राजकुमार दास्तां है जो लड़ाई में बराबर नहीं है। अपने कंधों पर घटनाओं के दौरान (दास्तां पहले अपने भाई तुसा धोखा देने का संदेह है) यौन हमले चाचा निजाम से पहले समय की खंज़र को बचाने के लिए एक खतरनाक मिशन के लिए गिर जाता है। खंज़र समय के स्थानांतरण और घटनाओं के पाठ्यक्रम रिवर्स अनुमति देता है। इस तरह, निजाम राजा होने के लिए अतीत में अपने फैसले को बदलना चाहता है। समय की रेत की संरक्षक है जो राजकुमारी तमिना, की मदद से दास्तां एक सुरक्षित जगह में एक चाकू डाल दिया है। हालांकि, उनके नक्शेकदम, निजाम के इशारे पर, अस्सस्य्नी पालन - उसे मारने के लिए और चाकू ठीक करने के लिए हैं, जो किराए के हत्यारों।
क़ाईम अली शाह

प्रारंभिक जीवन

काइम अली शाह, रमजान अली शाह गिलानी के घर पैदा हुए। नाज़ हाई स्कूल से प्रारंभिक शिक्षा पूरी करने के बाद उनका विवाह हो गई। उन्होंने अपनी बीए की सिक्षा, कराची विश्वविद्यालय से पूरी की। एसएम लाॅ कॉलेज से कानून की डिग्री हासिल की। वे जुल्फिकार अली भुट्टो के अत्यंत करीबी सहयोगियों में शुमार हैं।

राजनीतिक जीवन

ख़ैरपुर जिला परिषद के सभापति चुने जाने के बाद 1967 में वे जुल्फिकार अली भुट्टो की पार्टी पाकिस्तान पीपुल्स पार्टी में शामिल हो गए। 1970 के चुनाव में उन्होंने ख़ैरपुर में गौस अली शाह को हराकर जीत हासिल की जिसके बाद जुल्फिकार अली भुट्टो ने उन्हें अपने मंत्रिमंडल में शामिल कर लिया। 1977 में जिया उल हक की सत्ता में आने के बाद उन्हें गिरफ्तार कर लिया गया परंतु वे पीपुल्स पार्टी के वफादार रहे। इसी तरह 1990, 1993, 2002 और 2008 के चुनावों में भी वे विजेता रहे। उन्हें तीन बार मुख्यमंत्री सिंध होने का गौरव प्राप्त है।
मथुरा रेल दुर्घटना २००९

मथुरा रेल दुर्घटना २००९ २१ अक्टूबर, २००९ को भारत में हुई एक रेल दुर्घटना है जिसमें लगभग २२ लोग मारे गए थे। बुधवार सुबह दिल्ली जाने वाली गोवा संपर्कक्रांति एक्सप्रेस का इंजन मेवाड़ एक्सप्रेस की आख़िरी बोगी से टकरा गया। दुर्घटना के तुरन्त बाद रेल मन्त्रालय द्वारा जांच के आदेश दे दिए गए और यह जांच रेलवे आयोग द्वारा की गई।

दुर्घटना का कारण

रेलवे अधिकारियों के आरम्भिक आकलनों के अनुसार दुर्घटना का कारण मानवीय भूल बताया गया जो कि सिग्नल को अनदेखा करके रेल गाड़ी को उसी पटरी पर ले गया जहां मेवाड़ एक्सप्रेस पहले से ही खड़ी थी। मथुरा के बाजना पुल के पास उदयपुर से दिल्ली के निजामुद्दीन जाने वाली मेवाड़ एक्सप्रेस खड़ी थी कि पीछे से आ रही गोवा सप्तक्रांति एक्सप्रेस ने उसे टक्कर मार दी। टक्कर से गोवा एक्सप्रेस का इंजन मेवाड़ एक्सप्रेस के महिला डिब्बे में जा घुसा।
रेलवे सूत्रों के अनुसार मेवाड़ एक्सप्रेस को चेन खींचकर रोका गया था। प्रत्यक्ष दर्शियों के अनुसार पुलिस वाले कुछ अटिकट यात्रियों को पकड़ना चाह रहे थे। इसीलिए इस ट्रेन को वाजना पुल के पास रोका गया। पीछे से आ रही गोवा एक्सप्रेस को आगे ट्रेन के होने की जानकारी नहीं मिली और वह मेवाड़ एक्सप्रेस से जा टकराई।
एचडीएफसी बैंक

टाईम्स बैंक का अधिग्रहण

26 फ़रवरी 2000 को भारतीय रिज़र्व बैंक ने एचडीएफसी बैंक तथा टाईम्स समूह/बेनेट कोलमैन एण्ड कं० द्वारा संचालित टाईम्स बैंक के विलय को स्वीकृति दे दी। विलय योजना के अनुसार टाईम्स बैंक के शेयरधारकों को 5.75 शेयरों के बदले एचडीएफसी बैंक का एक शेयर मिला। नई पीढ़ी के किन्हीं निजी बैंको में होने वाला का यह पहला विलय था।

सेंचुरियन बैंक ऑफ पंजाब का अधिग्रहण

23 मई 2008 को भारतीय रिज़र्व बैंक द्वारा एचडीएफसी बैंक तथा सेंचुरियन बैंक ऑफ पंजाब (सीबीओपी) के विलय को मंज़ूरी दे दी। निवेशकों को सीबीओपी के २९ शेयरों के बदले एचडीएफसी बैंक का एक शेयर मिला।

नेटवर्क

दिसंबर २०१३ तक इस बैंक की 2,104 शहरों में कुल 3,336 शाखाएँ तथा 11,473 एटीएम कार्यरत थीं।

रक्तदान का विश्व रिकॉर्ड

एचडीएफसी बैंक ने 6 दिसम्बर 2013 को 709 स्थानों पर 1,115 रक्तदान कैंप लगाए गए जिनमें 61,902 लोगों द्वारा रक्तदान किया गया जो कि गिनीज़ बुक ऑफ वर्ल्ड रिकॉर्ड्स में शामिल किया गया।
पूर्व की ओर देखो (नीति)

पूर्व की ओर देखो नीति भारत द्वारा द॰ पू॰ एशिया के देशों के साथ बड़े पैमाने पर आर्थिक और सामरिक संबंधों को विस्तार देने, भारत को एक क्षेत्रीय शक्ति के रूप में स्थापित करने और इस इलाके में चीन के प्रभाव को संतुलित करने के उद्देश्यों से बनाई गई नीति है। वर्ष १९९१ में नरसिंह राव सरकार द्वारा शुरू की गयी इस नीति के साथ ही भारत के विदेश नीति के परिप्रेक्ष्यों में एक नई दिशा और नए अवसरों के रूप में देखा गया और वाजपेयी सरकार तथा मनमोहन सरकार ने भी इसे अपने कार्यकाल में लागू किया।
वस्तुतः यह नीति शीत युद्ध की समाप्ति के बाद उभरे नए वैश्विक और क्षेत्रीय परिप्रेक्ष्यों, शक्ति संतुलन और भारत की नई आर्थिक नीतियों के साथ विदेश नीति के समन्वय की अवधारणा का परिणाम है जिसके मूल रूपरेखाकार के रूप में तत्कालीन वित्त मंत्री मनमोहन सिंह जी को देखा जाता है। यह इन क्षेत्रों के साथ नए रिश्ते बनाने की शुरुआत नहीं थी बल्कि प्राचीन काल के, किन्तु एक दीर्घअवधि से उपेक्षित, रिश्तों को पुनर्जीवित करने की कोशिश थी।
हाल के नतीजों को देखा जाय तो इस बात को स्वीकार करने के कई कारण हैं कि भारत को इस नीति से लाभ हुआ है और वह इस नीति के द्वारा अपने संबंध इन पूर्वी देशों से मजबूत करने में सफल रहा है। जिस तरह भारत "पूर्व की ओर देखो" की नीति अपनाए हुए हैं उसी तरह थाईलैंड “पश्चिम की ओर देखो” की नीति अपनाए हुए हैं और ये दोनों नीतियां एक ही बिन्दु पर मिलती हैं। भारत ने चीन को भी बार-बार यह समझाने की कोशिश की है कि यह नीति चीन के कंटेंनमेंट के लिये नहीं है जैसा कि चीन इसे मानता है।

पृष्ठभूमि

भारत की यह नीति शीतयुद्ध के अंत और उदारीकरण तथा वैश्वीकरण के उभरते परिप्रेक्ष्यों में निर्मित है। भारत ने पश्चिमी देशों के साथ व्यापार निर्भरता कम करने और द॰ पू॰ एशिया तथा पूर्वी एशिया के देशों के साथ बड़े पैमाने पर आर्थिक और सामरिक संबंधों को विस्तार देने के लिये इस नीति का निर्माण किया।

परिणाम

सितम्बर २०१२ में तत्कालीन मानव संसाधन विकास राज्यमंत्री डी॰ पुरंदेश्वरी ने सरकार की पूर्व की ओर देखो नीति से पूर्वी बंदरगाहों से व्यापार को प्रोत्साहन मिलने की बात की पुष्टि की। उन्होंने कहा इससे भारत का पूर्व और दक्षिणपूर्व एशिया से व्यापार बढ़ा है और विश्व के समुद्री मार्ग के जरिये होने वाले व्यापार में देश के पूर्वी तट को महत्वपूर्ण स्थान मिला है।
भारत की इस नीति का समर्थन करते हुए अमेरिकी विदेश मंत्री हिलेरी क्लिंटन ने भी कहा कि उनका देश भारत की ‘पूर्व की ओर देखो’ नीति का सक्रिय रूप से समर्थन करना चाहता है और ओबामा प्रशासन ने शुरुआत से ही एशिया-प्रशांत क्षेत्र को महत्व दिया है। हालाँकि अमेरिका के इस क्षेत्र में अपने स्वार्थ भी हैं और वह भी चीन की बढ़ती शक्ति को हिन्द महासागर और प्रशांत महासागर के बीच के क्षेत्र में अपनी पकड़ मजबूत करके संतुलित करना चाहता है।
कावरी संभाशिवा राव

कावरी संभाशिवा राव भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के इलुरु चुनाव क्षेत्र से १५ वीं लोकसभा के लिए सदस्य निर्वाचित हुए हैं।
सिलसिला है प्यार का

संक्षेप

वंशिका माथुर (करिश्मा कपूर) अनाथ है जो अपनी चाची (अरुणा ईरानी) के साथ रहती है। वह मध्यम वर्ग की लड़की है जिसे नौकरी की सख्त तलाश है। आखिरकार उसे एक बहुत सफल व्यवसायी श्री सिन्हा (आलोक नाथ) के यहाँ नौकरी मिलती है। श्री सिन्हा एक विधुर हैं जिनका पुत्र अभय (चन्द्रचूढ़ सिंह) हैं। अभय अपने चार बार तलाक लिये मामा, राकेश (शक्ति कपूर), के साथ बड़ा हुआ है। उनका आदर्श वाक्य है "अविवाहित रहें और मुक्त जीवनशैली जिये"। अभय अपने चाचा से काफी प्रभावित हैं और तेजतर्रार, घमंडी, बिगड़ा हुआ छोकरा हैं जिसने कभी परिवार के कारोबार में एक दिन का काम भी नहीं किया है।
ईशावास्य उपनिषद्

परिचय

अद्भुत कलेवर वाले इस उपनिषद् में ईश्वर के सर्वनिर्माता होने की बात है सारे ब्रह्मांड के मालिक को इंगित किया गया है, सात्विक जीवनशैली की बात कही गई है कि दूसरे के धन पर दृष्टि मत डालो।
इस जगत् में रहते हुए निःसंङगभाव से जीवनयापन करने को बताया गया है। इसमें ‘असुर्या’ नामक लोक की बात आती है — असुर्या मतलब कि सूर्य से रहित लोक। वह लोक जहाँ सूर्य नहीं पहुँच पाता, घने, काले अंधकार से भरा हुआ अन्चतम लोक, अर्थात् गर्भलोक।
कहा गया है कि जो लोग आत्म को, अपने ‘स्व’ को नहीं पहचानते हैं, आत्मा को झुठला देते हैं, नकार देते हैं और इसी अस्वीकार तले पूरा जीवन बिताते हैं उन्हें मृत्यु के पश्चात् उसी अन्धतम लोक यानि कि असुर्या नामक लोक में जाना पड़ता है अर्थात् गर्भवास करना पड़ता है, फिर से जन्म लेना पड़ता है।
इस प्रकार इस उपनिषद् में एक ओर ईश्वर को सर्वनिर्माता मानकर स्वयं को निमित्त मात्र बनकर जीवन जीने का इशारा करता है, जो दूसरी ओर आत्म को न भूलने की इंगित करता है।
इसके बाद आत्म को निरुपित करने का तथ्य आता है कि ‘वह’ अचल है साथ ही मन से भी ज्यादा तीव्रगामी है। यह आत्म (ब्रह्म) सभी इंद्रियों से तेज भागने वाला है।
इस उपनिषद् में आत्म/ब्रह्म को 'मातरिज्वा' नाम से इंगित किया गया है, जो कि सभी कार्यकलापों को वहन करने वाला, उन्हें सम्बल देने वाला है।
‘आत्म’ के ब्रह्म के गुणों को बताने के क्रम में यहाँ यह बताया गया है कि वह एक साथ, एक ही समय में भ्रमणशील है, साथ ही अभ्रमणशील भी। वह पास है और दूर भी। यहाँ उसे कई विशेंषणों द्वारा इंगित किया गया है — कि वह सर्वव्यापी, अशरीरी, सर्वज्ञ, स्वजन्मा और मन का शासक है।
इस उपनिषद् में विद्या एवं अविद्या दोनों की बात की गई है उनके अलग-अलग किस्म के गुणों को बताया गया है साथ ही विद्या एवं अविद्या दोनों की उपासना को वर्जित किया गया है — यहाँ यह साफ-साफ कहा गया है कि विद्या एवं अविद्या दोनों की (या एक की मा) उपासना करने वाले घने अंधकार में जाकर गिरते हैं साकार की प्रकृति की उपासना को भी यहाँ वर्जित माना गया है लेकिन हाँ विद्या एवं अविद्या को एक साथ जान लेने वाला, अविद्या को समझकर विद्या द्वारा अनुष्ठानित होकर मृत्यु को पार कर लेता है, वह मृत्यु को जीतकर अमृतत्व का उपभोग करता है यह स्वीकारोक्ति यहाँ है।
इसमें सम्भूति एवं नाशवान् दोनों को भलीभाँति समझ कर अविनाशी तत्व प्राप्ति एवं अमृत तत्व के उपभोग की बात कही गई है। इस उपनिषद् के अंतिम श्लोकों में बड़े ही सुंदर उपमान आते हैं — ब्रह्म के मुख को सुवर्ण पात्र से टंके होने की बात साथ ही सूर्य से पोषण करने वाले से प्रार्थना की। सुवर्णपात्र से टंके हुए उस आत्म के मुख को अनावृत कर दिया जाए ताकि उपासक समझ सके, महसूस कर सके कवह स्वयं ही ब्रह्मरूप है और अंतिम श्लोकों में किए गए सभी कर्मों को मन के द्वारा याद किए जाने की बात आती है और अग्नि से प्रार्थना कि पंञचभौतिक शरीर के राख में परिवर्तित हो जाने पर वह उसे दिव्य पथ से चरम गंतव्य की ओर उन्मुख कर दे।
मनोकामना मन्दिर

पता

मनोकामना मन्दिर, गोर्खा जिला मुख्यालय से दक्षिणपुर्वी भाग कि ओर अवस्थीत है। यह मन्दिर गोर्खा के मुख्यालय पोखरीथोक बाजार से १२ किलोमिटर दक्षिण, तनहू के आबुखैरेनी से ५ किलोमिटर पूर्व और चितवन के मुग्लिन से २६ किलोमिटर उत्तर में अवस्थित है। समुद्री सतह से १३०३ मिटर के ऊँचाई पर अवस्थित यह मन्दिर के परिसर से दक्षिण के तरफ महाभारत झील और छिम्केश्वरी डाँडा के साथ हि उत्तरी भाग में अन्नपुर्ण हिमालय और मनास्लु हिमालय कि चोटियां देखी जा सकती है। मन्दिर प्रांगण से सुर्यादय और सुर्यास्त का मनमोहक दृष्य देखा जा सकता है।।

कैसे जायें

मनकामना मंदिर जाने के लिए काठमांडू से पोखरा वाले रास्ते पर जाएं और मुगलिंग से 26 किलोमीटर पहले उत्तर कर सड़क किनारे ही मनोकामना देवी के मंदिर का प्रवेश द्वार है।
बुटबल से मुगलिंग पहुंचे और फिर काठमांडू के रास्ते पर 26 किलोमीटर आगे बढ़े मनकामना मंदिर का प्रवेश द्वार मिलेगा।
वहीं से रोपवे से मनकामना मंदिर जा सकते हैं
==मन्दिर का इतिहास== किसी को भी नहीं मालूम है।
ज़बान संभालके

अवलोकन

मोहन भारती (पंकज कपूर) एक इंजीनियर है जिसे हिंदी भाषा में हिंदी पढ़ाने के लिए मजबूर किया जाता है। उनके छात्र देश के साथ-साथ दुनिया के सभी कोनों के लोग हैं। उनके साथ (नेशनल इंस्टीट्यूट ऑफ लैंग्वेज, उर्फ ​​एनआईएल) के अपमानजनक प्रिंसिपल मिस लता दीक्षित (शुभा खोटे द्वारा निभाई) है। इसमें "आई-नफरत-मेरा-नौकरी", "खोया-अनुवाद" और संस्कृति सदमे की स्थिति थी।
अभिवृत्ति

मापन

अभिवृति को नापने का प्रश्न सदा से मनोवैज्ञानिकों के लिए कठिन रहा है, लेकिन आज के युग में इस दिशा में भी पर्याप्त कार्य हुआ है। एल. थर्स्टन ने इस क्षेत्र में सराहनीय कार्य किया है। उनके विचारों द्वारा अभिवृति को नापने को प्रयत्न किया गया है। उन्होंने "ओपीनियन स्केल" विधि को ही प्रधानता दी है। प्राक्षेपिक विधि (प्रोजेक्शन टेकनीक) आजकल विशेष रूप से प्रयोग में लाई जा रही है। ई.एस. बोगारउस ने अपने अनुसंधानों द्वारा 'सोशल डिस्टैन्स टेकनीक' के द्वारा व्यक्तियों के विचारों को नापने का प्रयत्न किया है। इस दिशा में अभी विशेष कार्य होने की आवश्यकता है। भारतीय मनोविज्ञानशालाएँ भी इस दिशा में कार्य कर रही हैं। मनोविज्ञानशाला, इलाहाबाद, ने कुछ विधियों का भारतीयकरण किया है।
शाही मटन कोरमा

बाह्य सुत्र

मुगलई खाना
१८६३ ईसा पूर्व

१८६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पाकिस्तान सुपर लीग

स्थापना

सितंबर 2015 में, पीसीबी ने आधिकारिक तौर पर पीएसएल के लॉन्च की घोषणा की। पूर्व पाकिस्तानी राष्ट्रीय टीम के कप्तान वसीम अकरम और रमीज राजा ने पीएसएल को बढ़ावा देने और तीन साल के लिए लीग के ब्रांड एंबेसडर बनने के लिए हस्ताक्षर किए।
कई वर्षों की योजना और दो पिछले असफल प्रयासों के बाद, लीग आधिकारिक तौर पर संयुक्त अरब अमीरात में 4 फरवरी 2016 को शुरू हुई जहां बख्तवार भुट्टो-जरदारी, शेख नाह्यान बिन मुबारक अल नाहयान के साथ, उद्घाटन समारोह का उद्घाटन किया। पहले दो सत्रों में पाकिस्तानी शहरों में नामांकित पांच टीमें शामिल थीं। अपने पहले सीज़न में पीएसएल में अंतरराष्ट्रीय खिलाड़ियों का प्रतिशत अधिक था। लीग खिलाड़ी भर्ती के लिए एक ड्राफ्ट प्रणाली का उपयोग करता है, जिसका उपयोग कई उत्तरी अमेरिकी पेशेवर खेल लीगों में किया जाता है और कुछ अन्य टी-20 लीगों में प्रयुक्त नीलामी प्रणाली के विपरीत है।
पीएसएल के आधिकारिक लोगो को 20 सितंबर 2015 को लाहौर में एक समारोह में लॉन्च किया गया था, और 3डीआय द्वारा इसका खुलासा किया गया था। इस समारोह में वर्तमान और सेवानिवृत्त क्रिकेटरों के साथ-साथ पाकिस्तानी हस्तियों ने भी भाग लिया।

विस्तार

2017 में लीग में छठी टीम को जोड़ने की संभावना,  संभवतः आजाद कश्मीर में भी चर्चा में रही, लेकिन मई 2016 तक इसे अस्वीकार कर दिया गया।
सेठी ने घोषणा की कि पीएसएल के अगले सीजन में छठी टीम होगी, 2017 पीएसएल आयोजित होने के कुछ दिनों बाद। खैबर पख्तूनख्वा के गवर्नर इकबाल ज़फ़र ज़ागरा ने घोषणा की कि पीएसएल प्रशासन को पीएसएल 2018 में छठी टीम के रूप में टीम एफएटीए की भागीदारी के लिए संपर्क किया जाएगा। उन्होंने कहा कि एफएटीए टीम की भागीदारी के लिए पीएसएल प्रशासन से संपर्क किया जाएगा। गिलगित-बाल्टिस्तान के मुख्यमंत्री हाफिज हफीजुर रहमान ने भी कहा कि गिलगित-बाल्टिस्तान की छठी टीम है। छठी टीम के लिए पीसीबी शॉर्ट-लिस्टेड पांच नाम; फैसलाबाद, फाटा, हैदराबाद, डेरा मुराद जमाली और मुल्तान।
पीएसएल 2018 सीज़न के लिए छठी टीम का अंतिम नाम 1 जून 2017 को घोषित किया गया था;  मुल्तान सुल्तान;  $5.2 मिलियन सालाना शॉन प्रॉपर्टीज के स्वामित्व में। 10 नवंबर 2018 को, पीसीबी ने मुल्तान सुल्तान्स के मालिक, शॉन प्रॉपर्टीज के साथ मताधिकार समझौते को समाप्त कर दिया, जिसके परिणामस्वरूप एक नया मालिक पेश किया गया।

मुनाफे

मई 2016 में, पीसीबी ने आधिकारिक तौर पर घोषणा की कि पीएसएल के उद्घाटन सीजन में यूएस$2.6 का मुनाफा हुआ।

व्यक्तिगत पुरस्कार

हनीफ मोहम्मद पुरस्कार और एक हरे रंग की टोपी प्रमुख रन-स्कोरर को प्रदान की जाती है। यह अंतिम गेम तक पूरे टूर्नामेंट में टोपी पहनने वाले प्रमुख रन-स्कोरर के साथ चल रही प्रतियोगिता है, जिसमें अंतिम विजेता टोपी रखता है और सीजन के लिए पुरस्कार प्राप्त करता है। The फ़ज़ल महमूद पुरस्कार और मैरून कैप को अग्रणी विकेट लेने वाले को उसी तरह से दिया जाता है, जब तक कि इम्तियाज़ अहमद पुरस्कार सर्वश्रेष्ठ विकेट-कीपर को प्रदान किया जाता है। तीनों पुरस्कार दूसरे पीएसएल सीज़न में पेश किए गए थे।
२७९६ ईसा पूर्व

२७९६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७९६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।